 עירוב: צ''ע אם אדם אחר שאינו דר באותו העיר יכול לברך ברכה זו ונראה לי דיכול לברך דהא אלו לא עירבו אף הוא היה אסור לטלטל וא''כ גם הוא שייך במצוה זו מ''א ע''ש והעיקר דהשמש יתן העירוב להרב ויזכהו לכל הקהל על ידו וכ''כ במנהגים ולפ''ז אם חשכה ליל יו''ט ראשון ולא זיכה אסור לזכות ביו''ט כמ''ש סי' תקכ''ח אלא על תנאי ואם יו''ט אינו סמוך לשבת אין לערב עד שבת. ומיהו אם שכחו לזכות עד שבת מותר לטלטל כמ''ש רמ''א ס''ו. בנוסח שלנו מגג לגג עיין רסי' שע''ב. ואומר לכל שבתות השנה כמ''ש סי' שס''ח. ויש''ש בפ''ק דביצה סל''ד כתב לומר ג''כ ליו''ט ואין בזה משום שינוי מנהג ועיין סי' תקי''ח. ועיין תשובת ב''ח ספ''א ובמהר''מ בוטין סי' צ''ח: